**ΔΙΕΥΚΡΙΝΙΣΕΙΣ ΓΙΑ ΤΗΝ ΚΑΤΑΒΟΛΗ ΤΗΣ ΕΤΗΣΙΑΣ ΣΥΝΔΡΟΜΗΣ**

**Α.** Η συνδρομή του έτους 2022 των εγγεγραμμένων στα Μητρώα Γ.Σ. και Φ.Π.Γ.Σ του ΕΛΓΟ-ΔΗΜΗΤΡΑ, θα καταβληθεί σύμφωνα με τα αναφερόμενα στην αριθ. 51 απόφαση της 18ης/21.12.2022 συνεδρίασης του ΔΣ του ΕΛΓΟ-ΔΗΜΗΤΡΑ, στο λογαριασμό της Τράπεζας Πειραιώς **με ΙΒΑΝ GR 6201710170006017040059646, έως 25.02.2023** και αιτιολογία κατάθεσης: **«Συνδρομή 2022»**. Στην κατάθεση πρέπει να αναφέρεται οπωσδήποτε το ονοματεπώνυμο και το πατρώνυμο των Γεωργικών Συμβούλων ή η επωνυμία του Φ.Π.Γ.Σ., κατά περίπτωση. Ως εκ τούτου, δεν είναι δυνατή η ομαδική κατάθεση. Το αποδεικτικό της κατάθεσης πρέπει να αναρτηθεί στην Ενότητα Ε, με τίτλο «Ετήσια Συνδρομή» της αίτησης στο Πληροφοριακό Σύστημα (<http://agroadvisors.elgo.gr>).

Οι κάτωθι εγγεγραμμένοι στο Μητρώο Γεωργικών Συμβούλων (Γ.Σ.) - φυσικά πρόσωπα θα καταβάλλουν την ετήσια συνδρομή **για το έτος 2022, ύψους 20 €, έως 25.02.2023**:

1. Εργαζόμενοι στον ιδιωτικό τομέα

2. Άνεργοι

3. Εργαζόμενοι στο δημόσιο ή στον ευρύτερο δημόσιο τομέα, την αυτοδιοίκηση και τους φορείς της καθώς και τα μέλη του Διδακτικού Επιστημονικού Προσωπικού (ΔΕΠ) των Ανώτατων Εκπαιδευτικών και Τεχνολογικών Ιδρυμάτων (Α.Ε.Ι-Α.Τ.Ε.Ι.):

* σε φορείς και υπηρεσίες **που δεν σχετίζονται με τον αγροτικό χώρο**
* σε φορείς και υπηρεσίες που σχετίζονται με τον αγροτικό χώρο, αλλάστο πλαίσιο των καθηκόντων τους και των αρμοδιοτήτων της υπηρεσίας ή του φορέα για τον οποίο εργάζονται **δεν παρέχουν ή δεν δύνανται να παρέχουν συμβουλές στον αγροτικό τομέα**
* με συμβάσεις Ιδιωτικού Δικαίου Ορισμένου Χρόνου (ΙΔΟΧ)

**Β. Εξαιρούνται της υποχρέωσης καταβολής:**

1. Οι εργαζόμενοι στο δημόσιο ή στον ευρύτερο δημόσιο τομέα, την αυτοδιοίκηση και τους φορείς της, **ως μόνιμοι δημόσιοι υπάλληλοι ή απασχολούμενοι με συμβάσεις Ιδιωτικού Δικαίου Αορίστου Χρόνου (ΙΔΑΧ)** καθώς και μέλη του Διδακτικού Επιστημονικού Προσωπικού (ΔΕΠ) των Ανώτατων Εκπαιδευτικών και Τεχνολογικών Ιδρυμάτων (Α.Ε.Ι-Α.Τ.Ε.Ι.), **εφόσον στο πλαίσιο των καθηκόντων τους και των αρμοδιοτήτων της υπηρεσίας ή του φορέα για τον οποίο εργάζονται και σχετίζεται με τον αγροτικό χώρο παρέχουν ή δύνανται να παρέχουν συμβουλές στον αγροτικό τομέα.** Για την τεκμηρίωση αυτού, οφείλουν να αναρτήσουν **στην** **Ενότητα Γ της αίτησής τους,** βεβαίωση του φορέα στον οποίο εργάζονται, σύμφωνα με το συνημμένο υπόδειγμα που είναι αναρτημένο στο πληροφοριακό Σύστημα (στο υποσέλιδο), με τίτλο **«Βεβαίωση εργασίας δημοσίων υπαλλήλων»**.
2. Οι εγγεγραμμένοι στο Μητρώο του Α΄ κύκλου **που είχαν προβεί στην καταβολή της συνδρομής για το έτος 2020**, η οποία είχε ζητηθεί με το αριθ. πρωτ. 60716/17.11.2020 έγγραφο του ΕΛΓΟ-ΔΗΜΗΤΡΑ.
3. **Οι εγγεγραμμένοι για πρώτη φορά στο Μητρώο του Β΄ κύκλου** με την αρ. 53 απόφαση της 16ης /15.11.2022 συνεδρίασης του ΔΣ του ΕΛΓΟ-ΔΗΜΗΤΡΑ.

**Γ.** Τα εγγεγραμμένα στο Μητρώο Φορέων Παροχής Γεωργικών Συμβουλών (Φ.Π.Γ.Σ.) **νομικά**

**πρόσωπα και ατομικές επιχειρήσεις**, θα καταβάλλουν την ετήσια συνδρομή **για το έτος**

**2022, ύψους 30 €, έως 25.02.2023.**